
RAPORT 
privind Proiectul de Lege pentru abrogarea alin.(2)-(4) ale art.7 din
 Ordonanţa de urgenţă a Guvernului nr.61/2008 privind implementarea 
principiului egalităţii de tratament între femei şi bărbaţi în ceea ce priveşte 
accesul la bunuri şi servicii şi furnizarea de bunuri şi servicii   

În conformitate cu prevederile art.95 din Regulamentul Camerei Deputaţilor, republicat, Comisia pentru egalitatea de şanse pentru femei şi bărbaţi a fost sesizată spre dezbatere, în fond, cu proiectul de Lege pentru abrogarea alin.(2)-(4) ale art.7 din Ordonanţa de urgenţă a Guvernului nr.61/2008 privind implementarea principiului egalităţii de tratament între femei şi bărbaţi în ceea ce priveşte accesul la bunuri şi servicii şi furnizarea de bunuri şi servicii, trimis cu adresa nr. PL.x 66/ 25 februarie 2013, înregistrată la Comisie cu nr.37/125 din 26 februarie 2013.
Senatul, în calitate de primă Cameră sesizată, a adoptat acest proiect de Lege, în şedinţa din 19 februarie 2013.
În conformitate cu dispoziţiile art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
Proiectul de lege are ca obiect de reglementare abrogarea alineatelor (2) – (4) ale articolului 7 din Ordonanţa de urgenţă a Guvernului nr.61/2008 privind implementarea principiului egalităţii de tratament între femei şi bărbaţi în ceea ce priveşte accesul la bunuri şi servicii şi furnizarea de bunuri şi servicii, pentru a se conforma cerinţelor Hotărârii Curţii de Justiţie a Uniunii Europene din 1 martie 2011.
Consiliul Legislativ a avizat favorabil proiectul de lege, cu observaţii şi propuneri, conform avizului nr. 672 din 24.08.2012.

La întocmirea raportului, Comisia a avut în vedere:

- avizul favorabil al Comisiei juridice, de disciplină şi imunităţi, conform adresei cu nr. PL-x 66/2013 din 5 martie 2013;
- avizul favorabil al Comisiei pentru industrii şi servicii, conform adresei cu nr. 23/67/2013.
În conformitate cu prevederile art.61 din Regulamentul Camerei Deputaţilor, republicat, cu modificările şi completările ulterioare, membrii Comisiei pentru egalitatea de şanse pentru femei şi bărbaţi au examinat proiectul de Lege sus-menţionat, în şedinţele din 05 martie 2013 şi 12 martie 2013.
La şedinţa din 05 martie 2013, la lucrările Comisiei pentru egalitatea de şanse pentru femei şi bărbaţi a participat, în calitate de invitat, din partea Ministerului Muncii, Familiei, Protecţiei Sociale şi Persoanelor Vârstnice, doamna Georgeta Bratu, Secretar de stat. Doamna Secretar de stat a arătat că Ordonanţa de urgenţă nr.61/2008 modificată şi aprobată prin Legea nr.62/2009 transpune Directiva 2004/113/CE privind implementarea principiului egalităţii de tratament între femei şi bărbaţi în ceea ce priveşte accesul la bunuri şi servicii şi furnizarea de bunuri şi servicii. Curtea de Justiţie a Uniunii Europene, prin Hotărârea din 1 martie 2011, a stabilit că începând cu data de 21 decembrie 2012 nu mai sunt aplicabile prevederile art.5 alin (2) al Directivei. Având în vedere că Hotărârile Curţii de Justiţie a Uniunii Europene sunt obligatorii, România trebuie să modifice legislaţia în domeniu, respectiv Ordonanţa de urgenţă a Guvernului nr.61/2008 privind implementarea principiului egalităţii de tratament între femei şi bărbaţi în ceea ce priveşte accesul la bunuri şi servicii şi furnizarea de bunuri şi servicii, în sensul abrogării alineatelor (2) – (4) ale articolului 7 din Ordonanţa de urgenţă, precum şi aplicării principiului primelor şi beneficiilor unisex începând cu data de 21 decembrie 2012.
În şedinţa din 12 martie 2013 a fost reluată dezbaterea la proiectul de lege având în vedere că textul proiectului de Lege prevede termene retroactive, contrar principiului neretroactivităţii legii, statuat de art. 15 alin (2) din Constituţia României, republicată, fapt semnalat în Nota primită de la Departamentul Legislativ al Camerei Deputaţilor. Comisia de Supraveghere a Asigurărilor a comunicat Ministerului Muncii, Familiei, Protecţiei Sociale şi Persoanelor Vârstnice, prin adresa numărul DR.18374/11.03.2013 că, începând cu data de 21 decembrie 2012,  în toate contractele nou încheiate, utilizarea elementului sex  ca factor în calcularea primelor şi beneficiilor, în cadrul serviciilor de asigurare şi a serviciilor financiare conexe, nu determină diferenţe în materie de prime şi beneficii pentru persoana asigurată, în conformitate cu  Hotărârea Curţii de Justiţie a Uniunii Europene din 1 martie 2011. La dezbateri a participat, din partea Ministerului Muncii, Familiei, Protecţiei Sociale şi Persoanelor Vârstnice domnul Sorin Botezatu, director şi din partea Comisiei de Supraveghere a Asigurărilor doamna Cristina Zgonea, director adjunct, care a precizat că menţine punctul de vedere exprimat prin adresa sus menţionată.
În urma dezbaterilor, membrii Comisiei pentru egalitatea de şanse pentru femei şi bărbaţi au hotărât, cu unanimitate de voturi, să propună plenului Camerei Deputaţilor raportul de  adoptare a  proiectului  de Lege pentru abrogarea alin.(2)-(4) ale art.7 din Ordonanţa de urgenţă a Guvernului nr.61/2008 privind implementarea principiului egalităţii de tratament între femei şi bărbaţi în ceea ce priveşte accesul la bunuri şi servicii şi furnizarea de bunuri şi servicii, cu amendamentele admise redate în anexa la prezentul raport.
Din totalul de 13 membri ai Comisiei pentru egalitatea de şanse pentru femei şi bărbaţi au fost prezenţi la dezbatere un număr de 8 deputaţi.
În raport cu obiectul şi conţinutul său, iniţiativa legislativă face parte din categoria legilor organice. 
PREŞEDINTE                                                                                         SECRETAR   

                                Liliana MINCĂ                                                                                    Gheorghe Firczak
    















 Întocmit



Sef birou, consilier parlamentar




                                                                                        Cristina Constantin,                                        



Lucia Cornelia Lepădatu


                                                                                                                         
      Consilier parlamentar
AMENDAMENTE ADMISE                                                              ANEXA
	Nr. crt.
	Text Ordonanţa de urgenţă a Guvernului nr.61/2008 
	Text Senat
	Amendament Adoptat
	Motivare



	1.
	
	Lege pentru abrogarea alin.(2)-(4) ale art.7 din Ordonanţa de urgenţă a Guvernului nr.61/2008 privind  implementarea principiului egalităţii de tratament între femei şi bărbaţi în ceea ce priveşte accesul la bunuri şi servicii şi furnizarea de bunuri şi servicii
	Nemodificat
	

	2.
	Art.7.- (2) Sunt exceptate de la aplicarea prevederilor alin. (1) contractele care conţin diferenţe proporţionale în materie de prime şi beneficii pentru persoane asigurate, încheiate cu respectarea următoarelor condiţii:
a) elementul sex este un factor determinant în evaluarea riscului;
b) metoda de calcul a primelor şi beneficiilor se bazează pe date actuariale şi statistice relevante şi realiste, prelucrate, publicate şi actualizate regulat.
(3)Autoritatea de supraveghere în domeniul asigurărilor şi autoritatea de supraveghere în domeniul pensiilor private vor emite în termen de 30 de zile de la intrarea în vigoare a legii de aprobare a prezentei ordonanţe de urgenţă norme privind modul de aplicare a prevederilor alin. (2) lit.b).
(4)Autoritatea de supraveghere în domeniul asigurărilor şi autoritatea de supraveghere în domeniul pensiilor private au obligaţia să comunice anual Agenţiei Naţionale pentru Egalitatea de Şanse între Femei şi Bărbaţi, denumită în continuare ANES, derogările de la aplicarea prevederilor alin.(1) însoţite de datele statistice relevate. Prima comunicare va fi făcută la un an de la intrarea în vigoare a prezentei ordonanţe de urgenţă.
	Art.I.- La data de 21 decembrie 2012, se abrogă alineatele (2)-(4) ale art.7 din Ordonanţa de urgenţă a Guvernului nr.61/2008 privind  implementarea principiului egalităţii de tratament între femei şi bărbaţi în ceea ce priveşte accesul la bunuri şi servicii şi furnizarea de bunuri şi servicii, publicată în Monitorul Oficial al României, Partea I, nr.385 din 21 mai 2008, aprobată cu modificări prin Legea nr.62/2009.
	Art.I.- Alin.(2)-(4) ale art.7 din Ordonanţa de urgenţă a Guvernului nr.61/2008 privind  implementarea principiului egalităţii de tratament între femei şi bărbaţi în ceea ce priveşte accesul la bunuri şi servicii şi furnizarea de bunuri şi servicii, publicată în Monitorul Oficial al României, Partea I, nr.385 din 21 mai 2008, aprobată cu modificări prin Legea nr.62/2009, se abrogă.

Autor: Comisia pentru egalitatea de şanse pentru femei şi bărbaţi
	Pentru respectarea principiului neretroactivităţii legii, statuat de art. 15 alin (2) din Constituţia României, republicată

	3.
	
	Art.II.- (1) Toate contractele prevăzute la art.7 din Ordonanţa de urgenţă a Guvernului nr.61/2008, aprobată cu modificări prin Legea nr.62/2009, încheiate înainte de 21 decembrie 2012, îşi produc efectele în condiţiile în care au fost încheiate.
(2) Utilizarea elementului sex ca factor în calcularea primelor şi beneficiilor, în cadrul serviciilor de asigurare şi a serviciilor financiare conexe, nu trebuie să determine diferenţe în materie de prime şi beneficii pentru persoana asigurată, în toate contractele noi încheiate începând cu data de 21 decembrie 2012.
	Se elimină

Art.II. - Utilizarea elementului sex ca factor în calcularea primelor şi beneficiilor, în cadrul serviciilor de asigurare şi a serviciilor financiare conexe, nu trebuie să determine diferenţe în materie de prime şi beneficii pentru persoana asigurată, în toate contractele încheiate.
Autor: Comisia pentru egalitatea de şanse pentru femei şi bărbaţi
	Pentru respectarea principiului neretroactivităţii legii, statuat de art. 15 alin (2) din Constituţia României, republicată

